text: 
  Sideløbende med forberedelserne til næste års Le Mans-race kører ACO en
   erstatningssag mod FIA for de tab, som klubben har lidt som følge 
  af sportskommissionen FISA's manglende indfrielse af løfter og 
  forpligtelser indgået i forbindelse med en tvangsordning omkring det 
  klassiske langdistanceløb.
  
  FISA tvang ACO til en række ændringer mod at garantere et fuldt felt
   og massiv mediedækning.
  
  Men i de sidste to år er alting gået skævt. Feltet skrumpede ind 
  med 50 pct., tusindvis af tilskuere blev væk, fordi spændingen var 
  gået tabt, og af samme grund blev en stor del af sportspressen også 
  væk, så ACO stod tilbage med en renoveret bane og et helt nyt 
  pitanlæg efter en millioninvestering  -  og en økonomisk bet så stor, 
  at man slæbte FIA for en domstol for at få erstatning.
  
  Næste år bliver Le Mans-racet åbent for fire slags biler uden 
  benzinrestriktioner og så bliver der fuld fart på igen. På tirsdag 
  åbner ACO for tilmeldinger til næste års race med biler i fire 
  kategorier:
  
  
  
  